kardosdrur/scandi-wiki huggingface dataset:
Apelern

Apelern er en by og kommune i det nordvestlige Tyskland med  indbyggere (), i Samtgemeinde Rodenberg i den østlige del af Landkreis Schaumburg. Denne landkreis ligger i den nordlige del af delstaten Niedersachsen.

Geografi 
Apelern er beliggende i Deister-Sünteldalen vest for motorvejen A2 ved Lauenau og syd for Rodenberg, mellem Deister, Süntel og Bückeberg. Gennem kommunen løber Riesbach, der er et tilløb til Rodenberger Aue.

Kommunen Apelern består af landsbyerne:
 Apelern med bebyggelserne Allern og Riesenmühle
 Groß Hegesdorf
 Kleinhegesdorf
 Lyhren med Rehbruchsmühle
 Reinsdorf
 Soldorf

Nabokommuner 
Apelern grænser op til (med uret fra nord): Beckedorf, byen Rodenberg, kommunerne Lauenau, Pohle og Auetal samt byen Stadthagen.

Eksterne kilder/henvisninger 

 Kommunens side på samtgemeindens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Schaumburg
Kommuner i Niedersachsen
Kevin Chamberlin

Kevin Chamberlin (født 25. november 1963) er en amerikansk skuespiller. Han er nok mest kendt i sin rolle som butleren Bertram i tv-serien Jessie på Disney Channel.

Eksterne henvisninger 
 
 
 

Skuespillere fra Maryland
Tv-skuespillere fra USA
Filmskuespillere fra USA
Teaterskuespillere fra USA
Finlands Kommunistiske Parti (1997)

Finlands Kommunistiske Parti (1997) (forkortet; SKP) er et kommunistisk finsk parti, som blev grundlagt i 1980'erne dengang under navnet Finlands Kommunistiske Parti (Samling), det blev dannet af en oppositionsgruppe til Finlands Kommunistiske Parti (1918–1992), partiet har siden 1997 haft sit nuværende navn. SKP er ikke repræsenteret i det finske parlament, men partiet har i enkelte kommuner nogle lokalerådsmedlemmer, inklusiv i Helsinki og Tampere. SKP er anslået til at have 2.500 medlemmer.

Ved Europa-parlamentsvalget i 1999 var SKP i valgalliance med Venstreforbundet, det lykkes med 236.490 stemmer for partierne at få valgt to kandidater. Ved det efterfølgende EU-valg i 2004 stillede partiet op for sig selv, det fik kun 10.134 stemmer, og blev derfor ikke valgt ind, ved det næste valg i 2009 blev partiet heller ikke valgt ind og fik kun 8.089 stemmer.

Referencer

Henvisninger 
 
 Tiedonantaja , Finlands Kommunistiske Partis avis

Kommunistiske Parti (1997)
Kommunistiske partier
Sima kraftværk

Sima kraftverk er et vandkraftværk i Simadalen i Eidfjord kommune i Hordaland, Norge.
Kraftværket består af to anlæg, Lang-Sima og Sy-Sima. Kraftværket har et omfattende net af tunneller og damme og de største magasiner er Langvatn, Rundavatn, Rembesdalsvatn og Sysenvatnet. Alle disse damme er stenfylningsdamme.

Sy-Sima har to turbiner på  620 MW med en gennemsnitlig årsproduktion på 1.640 GWh. Faldhøjde 905 m.

Lang-Sima har to turbiner på 500 MW med en gennemsnitlig årsproduktion på 1.088 GWh. Faldhøjde 1152 m.

De to kraftværker er tilsammen Norges næststørste målt i installeret effekt. Produktionen startede i 1980.

Kraftværket regulerer og delvist tørlægger vandfaldene Vøringsfossen, Stykkjedalsfossen og Rembedalsfossen.

Ejerne er Statkraft 65 %, BKK 26,25 % og Sunnhordland Kraftlag 8,75 %.

Der er guidede rundvisninger på kraftværket fra juni til august.

Galleri

Se også
Sysendammen

Eksterne henvisninger 

Besøkskraftverk 

Vandkraftværker i Norge
Eidfjord
Etableret i 1980
Fyrstbispedømmet Lübeck

Fyrstbispedømmet Lübeck var et rigsumiddelbart fyrstbispedømme i Det Tysk-romerske rige, der lå i den nuværende tyske delstat Slesvig-Holsten. Det udgjorde de områder af bispedømmet Lübeck, hvor biskoppen af Lübeck også udøvede den verdslige magt. Det omfattede nogle mindre områder ved byerne Eutin og Bad Schwartau, samt enkelt små territorier i selve Lübeck.

Fra 1500 hørte fyrstbispedømmet til Den Nedersaksiske Rigskreds. Ved Reformationen gik bispedømmet over til lutheranismen, og fyrstbispedømmet Lübeck blev herefter det eneste protestantiske fyrstbispedømmet i Det Tysk-Romerske Rige. Fra og med 1586 valgte domkapitlet altid et medlem af hertughuset Holsten-Gottorp som fyrstbiskop. Fyrstbispedømmet eksisterede frem til 1803, hvor det blev sekulariseret og omdannet til Fyrstendømmet Lübeck.

Eksterne links 

 Kort over Fyrstbispedømmet Lübeck i 1730 

Slesvig-Holstens historie
Gejstlige rigsfyrstendømmer
Stater under Det tysk-romerske Rige
Den Nedersaksiske Rigskreds
Vridsted–Fly Pastorat

Vridsted–Fly Pastorat er et pastorat i Viborg Domprovsti (Viborg Stift), som består af følgende to sogne:

 Fly Sogn
 Vridsted Sogn

I pastoratet er der to kirker:

 Fly Kirke
 Vridsted Kirke

Pastoratet var tidligere en sognekommune. Den lå syd for Skive i Region Midtjylland. 
Vridsted–Fly ligger øst for Karup Ås nedre løb. Sognene har store strækninger med enge og kær langs åen. Hederne er delvist beplantede. Agerjorden er skarpsandet.

I 1971–2007 var pastoratet en del af Skive-Fjends Provsti i Viborg Stift. I 2007 blev Vridsted–Fly Pastorat flyttet til Viborg Domprovsti.

Iglsø Kirke i Fly Sogn blev opført i 1895. Den 1. oktober 2010 blev Iglsø Kirkedistrikt omdannet til Iglsø Sogn, i Vestfjends Pastorat.

Sognekommunen 
Vridsted–Fly Sognekommune i Fjends Herred i Viborg Amt blev dannet, da sogneforstanderskaberne blev oprettede i 1842.

Ved Kommunalreformen i 1970 blev Vridsted–Fly indlemmet i den nye Fjends Kommune i Viborg Amt. 

Forligspartierne bag Strukturreformen i 2007 krævede afstemninger i Mogenstrup i Vinderup Kommune og i Vestfjends i Fjends Kommune om en evt. tilslutning til Skive Kommune, men ingen af dem faldt ud til Skive Kommunes fordel. 

I Vestfjends øst for Karup Å stemte et flertal på knap 60% sig til Viborg Kommune i Region Midtjylland, mens et flertal i Mogenstrup vest for åen valgte Holstebro Kommune.

Andet 
Forfatteren Jeppe Aakjær (1866–1930) var født i kommunen. Han har navn efter bebyggelsen Åkær (dengang Aakjær) i Fly Sogn.
   

  

Kommuner i Viborg Amt (før 1970)
Pastorater i Skive-Fjends Provsti
Tidligere pastorater i Viborg Domprovsti
Guardians of the Galaxy

Guardians of Galaxy kan henvise til

 Guardians of the Galaxy (superhelte) - Et hold af superhelte i Marvel Comics' tegneserieunivers
 Guardians of the Galaxy (film) - en film om superheltene
Cataloniens fodboldlandshold

Cataloniens fodboldlandshold (, ) er den autonome region Cataloniens herrelandshold i fodbold. Holdets cheftræner siden 15, november 2013 er Gerard López. Holdet kaldes ofte La Selecció ("De udvalgte") eller La Segadora ("Mejerne"). Holdet er hverken medlem af UEFA eller FIFA, så de kan ikke deltage i verdens- eller europamesterskabet.

Catalonien spillede sin første kamp den 21. februar 1912 mod Frankrig.

Spillerne er spanske statsborgere og kan således også spille for Spanien, hvis de vil (og bliver udtaget). Blandt andre Cesc Fàbregas, Pep Guardiola, Carles Puyol, Gerard Piqué, Xavi, Víctor Valdés, Sergio Busquets, Gerard Pique og Sergio González har spillet på Cataloniens fodboldlandshold.

Kilder 

Fodboldlandshold
Fodboldlandshold i Europa
Hülsede

Hülsede er en by og kommune i det nordvestlige Tyskland med godt 1.000 indbyggere (2013), beliggende i Samtgemeinde Rodenberg i den østlige del af Landkreis Schaumburg. Denne landkreis ligger i delstaten Niedersachsen.

Geografi 
Kommunen er beliggende på nordøstskråningerne af Süntels i Deister-Sünteldalen med vandløbet Hülseder Bach løbende gennem området og ud i Rodenberger Aue.

Kommunen Hülsede består af tre landsbyer :
 Hülsede (med bebyggelserne Mittelmühle og Niedermühle)
 Meinsen
 Schmarrie (med bebyggelserne Bussenmühle, Eisenhammer, Herriehausen og Pulvermühle)

Nabokommuner 
Hülsede grænser (med uret fra nord) op til kommunerne Pohle og Messenkamp, byerne Bad Münder og Hessisch Oldendorf samt kommunen Auetal.

Eksterne kilder/henvisninger 

 Kommunens side  på samtgemeindens websted.
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Paradise Valley

Paradise Valley har flere betydninger:

Stednavne 
 Paradise Valley, Alberta
 Paradise Valley, Arizona
 Paradise Valley, British Columbia
 Paradise Valley, Californien
 Paradise Valley, Detroit
 Paradise Valley, Montana
 Paradise Valley, Nevada
 Paradise Valley, Pennsylvania

Andet 
 Paradise Valley (album), fra 2013 af John Mayer.
Timothée Colani

Timothée Colani (født 29. januar 1824 i Lemé, død 2. september 1888 i Grindelwald) var en fransk reformert teolog.

Colani blev 1852 præst i Strassburg, 1861 professor sammesteds, først i fransk litteratur, senere i praktisk teologi, 1864 Dr. theol.. 1850-69 udgav Colani den frisindede, af nyrationalistisk tysk teologi påvirkede Revue de théologie, der blev bekæmpet af det ortodokse parti, og han blev fører for de liberale protestanter i Frankrig (Union protestante libérale). Efter krigen 1870 nedlagde Colani sit embede og opholdt sig i reglen i Paris, hvor han blev bibliotekar ved Sorbonne og stadig kæmpede for liberalisme i kirke og stat. Hans vigtigste skrifter hidrører imidlertid fra hans ophold i Strassburg, således to prædikensamlinger (Sermons, 1857-60) og Jésus Christ et les croyances messianiques de son temps (1864).

Kilder 

 

Reformerte teologer
Teologer fra Frankrig
Ansatte ved Strasbourgs Universitet
Faglitterære forfattere fra Frankrig
Fransksprogede forfattere
Franskmænd i 1800-tallet
Marie Colban

Adolphine Marie Colban (født Schmidt 18. december 1814 i Kristiania, død 27. marts 1884 i Rom) var en norsk forfatterinde.

Fru Colban har udgivet en række fortællinger og noveller, som er elskværdige, men ubetydelige (Jeg lever, 1877; En gammel Jomfru, 1879; Cleopatra, 1880; Thyra, 1882 med flere). I 1859 nedsatte fru Colban sig fast i Paris, hvor hun kom ind i højtstående sociale kredse; det samme var tilfældet i Rom, hvor hun boede det sidste år før sin død. Hun skrev navnlig fra Paris breve til norske blade, som nød stor anseelse.

Kilder 

 

Romanforfattere fra Norge
Dansksprogede forfattere fra Norge
Novelleforfattere fra Norge
Nordmænd i 1800-tallet
Personer fra Oslo
Vilhelm Tetens

Vilhelm Tetens (født 21. november 1871 i København, død 13. januar 1957) var en dansk maler.

Tetens, der var elev af Engelsted, akademiet og Zahrtmann, udstillede første gang på Charlottenborg 1896. Han malede væsentlig portrætter og arkitekturbilleder. Af hans arbejder kan nævnes Familien i det grønne (1903), Ung mand (1909, Kunstmuseet), Aften. Badende mænd (1905), Portræt af min moder (1907), portræt af professor Foldberg (1919, tilkendt Udstillingsmedaillen). I 1907 fandt Kunstforeningens udstilling af Tetens' arbejder plads. I en række år var han kostumier ved det kongelige Teater.

Kilder

Eksterne henvisninger 
 
 

Portrætmalere
Malere fra Danmark
Danskere i 1800-tallet
Danskere i 1900-tallet
Personer fra København
Zahrtmann

Zahrtmann kan henvise til flere artikler:

 Kristian Zahrtmann – dansk maler
 Christian Christopher Zahrtmann – dansk søofficer og politiker

 Zahrtmanns Gård – fredet bygning i Viborg
Vorde-Fiskbæk-Romlund Pastorat

Vorde–Fiskbæk–Romlund er et pastorat i Viborg Domprovsti (Viborg Stift), som består af følgende to sogne:

 Vorde Sogn
 Fiskbæk Sogn
 Romlund Sogn

I pastoratet er der tre kirker:
 Vorde Kirke
 Fiskbæk Kirke
 Romlund Kirke

Pastoratet var tidligere en sognekommune. Området ligger nordvest for Viborg i Region Midtjylland.
Vorde–Fiskbæk–Romlund er beliggende syd for Hjarbæk Fjord og øst for Fiskbæk Å, der var sognekommunens skel mod Fjends Herred.
Vorde–Fiskbæk–Romlund er nu en del af Viborg Domprovsti, men Vorde Sogn, Fiskbæk Sogn og Romlund Sogn sogne har tidligere tilhørt andre provstier.

Sognekommunen 
Vorde–Fiskbæk–Romlund Sognekommune i Nørlyng Herred i Viborg Amt blev dannet, da sogneforstanderskaberne blev oprettede i 1842.

Ved Kommunalreformen i 1970 blev Vorde–Fiskbæk–Romlund indlemmet i  Viborg Kommune (1970-2006) i Viborg Amt.

Løgstrup var kommunens hovedby i de seneste årtier, inden kommunesammenlægningen i 1970. Løgstrup var tidligere en stationsby ved Himmerlandsbanerne.

  

Kommuner i Viborg Amt (før 1970)
Pastorater i Viborg Domprovsti
WrestleMania 31

WrestleMania 31 var den 31. udgave af pay-per-view-showet WrestleMania produceret af verdens førende wrestlingorganisation, WWE. Det fandt sted d. 29. marts 2015 fra Levi's Stadium i Santa Clara, Californien foran 76.976 tilskuere. 

Det var den første udgave af WrestleMania i området omkring San Francisco og den sjette i delstaten Californien. WrestleMania 31 var den første med det nye WWE-logo.

Showets main event var en VM-titelkamp mellem den regerende verdensmester Brock Lesnar og årets Royal Rumble-vinder Roman Reigns. Mod slutningen af kampen indløste Seth Rollins dog sin kontrakt på en VM-titelkamp, og det ændrede den igangværende VM-titelkamp til en triple threat match med tre deltagere, og Seth Rollins vandt kampen og dermed VM-bæltet.  

Derudover fik tidligere 12-dobbelte verdensmester Sting sin WrestleMania-debut i en kamp mod Triple H. Det var Stings første kamp nogensinde i WWE. Han har wrestlet i World Championship Wrestling (WCW) fra 1987 til 2001 og i Total Nonstop Action Wrestling (TNA) fra 2006 til 2014. I løbet af kampen blev både D-Generation X (Shawn Michaels, Sean Waltman, Road Dogg og Billy Gunn) og New World Order (Hulk Hogan, Kevin Nash og Scott Hall) gendannet, og de forsøgte undervejs at hjælpe henholdsvis Triple H og Sting.  

The Undertaker, hvis ubesejrede sejrsrække blev brudt ved WrestleMania XXX af Brock Lesnar, vendte tilbage til ringen og besejrede Bray Wyatt. Den tidligere WWE-wrestler Andre the Giant blev for andet år i træk hyldet med en særlig Andre the Giant Memorial Battle Royal.

Resultater 
Pre-show
 WWE Tag Team Championship: Tyson Kidd og Cesaro (med Natalya) besejrede The New Day (Kofi Kingston og Big E) (med Xavier Woods),Los Matadores (Diego ogFernando) (med El Torito) og The Usos (Jimmy Uso og Jey Uso) (med Naomi)
 Big Show vandt årets Andre the Giant Memorial Battle Royal ved til sidst at eliminere Damien Mizdow
Hovedshowet
 WWE Intercontinental Championship: Daniel Bryan besejrede Bad News Barrett, R-Truth, Dean Ambrose , Luke Harper og Dolph Ziggler i en ladder match
 Randy Orton besejrede Seth Rollins
 Triple H besejrede Sting
 AJ Lee & Paige besejrede Brie Bella & Nikki Bella
 WWE United States Championship: John Cena besejrede Rusev (med Lana)
 The Undertaker besejrede Bray Wyatt

 WWE World Heavyweight Championship: Seth Rollins besejrede Brock Lesnar og Roman Reigns i en triple threat match
 Showets main event var oprindeligt Brock Lesnar vs. Roman Reigns, men 20 minutter inde i kampen indløste Seth Rollins sin Money in the Bank-kontrakt, der giver en VM-titelkamp når som helst, hvor som helst. Dermed blev kampen en triple threat match (en kamp med tre deltagere).
 Med sejren vandt Seth Rollins sin første VM-titel nogensinde. 

Wrestling i USA
WWE
Tv-programmer fra USA
Wrestling i 2015
Jens Gundahl Knudsen

Jens Gundahl Knudsen (født 24. januar 1876 i Tversted i Uggerby Sogn i Vendsyssel, død 28. april 1948 i Risskov) var en dansk bygningssnedker, entreprenør og deltager i Danmark-ekspeditionen 1906-1908.

Noter

Litteratur 
 Ingvard Olsen: "Danmarks-Ekspeditionen 1906-08" (i: Handels- og Søfartsmuseets årbog; s. 60-84)

Entreprenører fra Danmark
Personer fra Tversted
Roman Reigns

Leati Joseph "Joe" Anoa'i (født 25. maj 1985) er en amerikansk wrestler og tidligere amerikansk fodboldspiller. Anoa'i wrestler i verdens førende wrestlingorganisation WWE under ringnavnet Roman Reigns.

Anoa'i er medlem af Anoa'i-familien, der er en samoaamerikansk wrestlingfamilie, som tæller flere tidligere WWE-wrestlere, heriblandt Rikishi, The Usos og The Rock. Han indstillede sin karriere i amerikansk fodbold i 2008 efter at have spillet for Minnesota Vikings, Jacksonville Jaguars og Edmonton Eskimos.

I 2010 skrev han kontrakt med World Wrestling Entertainment (WWE), hvor han startede i udviklingsorganisation NXT under ringnavnet Roman Reigns. I 2012 fik han sin debut på WWE's ugentlige tv-programmer RAW og SmackDown som en del af heel-gruppen The Shield sammen med Seth Rollins og Dean Ambrose. Sammen med Seth Rollins vandt han WWE Tag Team Championship én gang. I 2014 vakte han opsigt, da han slog Kanes rekord i årets Royal Rumble match ved at eliminere flere andre wrestlere (12) i én kamp.

I 2015 vandt han årets Royal Rumble og blev dermed topudfordreren til WWE World Heavyweight Championship. Roman Reigns møder den regerende verdensmester Brock Lesnar ved WWE's WrestleMania 31 i marts 2015.
Senere vandt han wwe World heavyweight Championship mod Dean Ambrose. Han er 3 gange WWE Champion.

Eksterne henvisninger 

 
 

Wrestlere fra USA
Common (rapper)

Lonnie Rashid Lynn, Jr., (født 13. marts 1972), bedre kendt under sit scenenavn Common, tidligere Common Sense, er en amerikansk hiphopmusiker og skuespiller, der er kendt for sine tekster, der tit, til forskel fra mange andre hiphop-artisters, omhandler kærlighed, spiritualitet og politik.

Han har udgivet 8 albums, senest Universal Mind Control, udgivet 9. december 2008. Han har gennem tiden haft flere forskellige sparringspartnere hvad produktion af musikken angår, men af gennemgående navne kan nævnes: No I.D. (Specielt de tre tidligste albums), ?uestlove & James Poyser, J Dilla (Specielt de tre nyeste albums) og Kanye West, som stod for størstedelen af produktionen på Be og Finding Forever.

I 2007 begyndte Common sin karriere som skuespiller, bl.a. i filmen Smokin' Aces, der også havde Andy Garcia og Ray Liotta på rollelisten. Common medvirker i øvrigt i American Gangster, fjerde udgave af Fast and the Furious-filmene, og i Terminator Salvation fra 2009. Siden 2011 har han spillet rollen som Elam Ferguson i AMC's western-serie Hell on Wheels.

For sangen "Glory" fra filmen Selma, vandt Common sammen med John Legend en Oscar for bedste sang i 2015.

Diskografi 
 1992: Can I Borrow a Dollar?
 1994: Resurrection
 1997: One Day It'll All Make Sense
 2000: Like Water for Chocolate
 2002: Electric Circus
 2005: Be
 2007: Finding Forever
 2008: Universal Mind Control
 2011: Hell on Wheels 2011: The Dreamer, The Believer Singler (i udvalg) 
 2015: Glory''

Filmografi (i udvalg) 
 2007 - American Gangster
 2008 - Wanted
 2009 - Terminator Salvation
 2010 - Date Night
 2010 - Just Wright
 2012 - LUV
 2012 - The Odd Life of Timothy Green
 2013 - Now You See Me
 2013 - Pawn
 2014 - Selma
 2016 - Suicide Squad

Eksterne henvisninger 

 
 
 

Filmskuespillere fra USA
Rappere fra USA
Oscar for bedste sang
Har spillet på Roskilde Festival
Personer fra Chicago
Glee (sæson 6)

Den sjette og sidste sæson af Glee blev bestilt den 19. april 2013 sammen med den femte sæson, som en del af en to-sæsons fornyelsesaftale for showet på Fox. Den sidste sæson, der består af 13 episoder, havde premiere fredag d. 9. januar 2015, med en to-timers episode, og en to-timers seriefinale vil vist den 20. marts 2015. Denne sæsons episoder bliver vist om fredagen klokken 21:00, hvor premieren og finalen starter en time tidligere.

Afsnit

Produktion 
Den 19. april 2013 fornyede Fox Glee med en femte og en sjette sæson, som en del af en to-sæson fornyelsesaftale for showet. . Ryan Murphy meddelte efterfølgende, at sæson seks ville være showets sidste, at det ikke ville være New York-centreret ligesom ved udgangen af femte sæson, at der vil være en tidsspring mellem sæson fems finale og sæson seks premiere, og at der i den sidste sæson af showet ville revidere de yngre McKinley High studerende, der ikke dimitterede i den femte sæson. Season seks er sat til at have premiere den 9. januar 2015, en del af 2014-15 tv sæsonen og til at udsende sine 13 episoder efter hinanden; det begynder og slutter med dobbelt episoder. Showet er planlagt til at blive udsendt kl. 21:00 østkyst tid, hvor de to timers premiere og finaleepisoder starter en time tidligere.

Executive Music Producer Adam Anders begyndte at arbejde på musikken for sæsonen den 16. juli 2014, og den 25. august var hans bror Alex Anders i studiet med Darren Criss, for at lave den første indspilning i sæsonen.

Referencer 

 6
Martin Sonneborn

Martin Hans Sonneborn (født 15. maj 1965 i Göttingen) er medlem af Europaparlamentet for det tyske parti Die Partei, som han samtidigt er formand for. Han har arbejdet indenfor satire, især for det tyske magasin Titanic.

Bibliografi (uddrag) 
 Ich tat es für mein Land. Wie TITANIC einmal die Fußball-WM 2006 nach Deutschland holte: Protokoll einer erfolgreichen Bestechung. Bombus, München 2005, .
 Das Partei-Buch: Wie man in Deutschland eine Partei gründet und die Macht übernimmt. Kiepenheuer & Witsch Verlag, Köln 2009, .
 Heimatkunde: Eine Expedition in die Zone. Ullstein Hc, 29 september 2010, .
 Ich will auch mal Kanzler werden. Kiepenheuer & Witsch Verlag, Köln 2011,

Eksterne henvisninger 

 Martin Sonneborn i Europa-Parlamentet
 Martin Sonneborns hjemmeside

Medlemmer af Europa-Parlamentet fra Tyskland
Hævnporno

Hævnporno (fra engelsk revenge porn) er et internetfænomen, hvor pornografisk materiale deles online uden tilladelse fra den afbildede person. Hævnporno deles ofte af eks-partnere eller af hackere.

Mange af billederne er taget af ofrene selv (evt. som selfies), og ofrene er typisk kvinder. Ofte følges billederne af personlige oplysninger, herunder ofrets fulde navn, links til Facebook-profil og andre sociale medier. I nogle lande er hævnporno eksplicit forbudt (heriblandt Israel, Tyskland og seksten af USA's delstater).

I dansk lovgivning efterforskes udbredelse af hævnporno med udgangspunkt i straffelovens §264, der bl.a. omhandler "uberettiget videregivelse af billeder vedrørende en andens private forhold".

Baggrund
I 1980'erne begyndte mandebladet Hustler hver måned at bringe læser-indsendte billeder af nøgne kvinder under overskriften "Beaver Hunt". Beaver Hunt-fotografierne fulgtes ofte af detaljer som hobbyer, seksuelle fantasier og nogle gange kvindens navn. Flere kvinder sagsøgte Hustler fordi bladet ikke havde fået samtykke.

Hævnporno fik opmærksomhed i internationale medier, da Hunter Moore lancerede hjemmesiden IsAnyoneUp.com med bruger-indsendt pornografi i 2010. Hjemmesiden var blandt de første til at bruge Beaver Hunts format og bringe privat information om de fotograferede, såsom navne, arbejdsgivere, adresser og internetprofiler.

Cyber Civil Rights Initiative startede i august 2012 en kampagne mod hævnporno, eller, som de formulerede det, "non-konsensuel pornografi." Gruppen betragter det desuden som en form for seksuel krænkelse og driver hjemmesiden endrevengeporn.org med underskriftsindsamling for et forbud mod hævnporno.

Hævnporno er af den svenske feministiske aktivist Hanna Gustafsson blevet betegnet som en af flere victimblamers, der især rettes mod kvinder. Kvindekønnet er stærkt overrepræsenterede blandt ofrene for hævnporno; en amerikansk undersøgelse har vist, at ca. 90% af de krænkede var kvinder.

Referencer

Se også 
Digital mobning
Doxing
Emma Holten

Eksterne links
 Cyber Civil Rights Initiative
 Without My Consent
 The New 'Revenge Pornography' Law

It-kriminalitet
Internetfænomener
Pornografi
Hævn